กระทรวงวัฒนธรรม จัดพิธีปล่อยขบวนรถแห่เทียนพรรษา เนื่องในเทศกาลอาสาฬหบูชาและเข้าพรรษา ประจำปี 2562
กระทรวงวัฒนธรรมจัดพิธีปล่อยขบวนรถแห่เทียนพรรษาเนื่องในเทศกาลอาสาฬหบูชาและเข้าพรรษาพร้อมเชิญชวนพุทธศาสนิกชนทั่วประเทศร่วมสืบทอดพระพุทธศาสนา  นายกฤษศญพงษ์ ศิริ ปลัดกระทรวงวัฒนธรรม กล่าวในพิธีปล่อยขบวนรถแห่เทียนพรรษางานสัปดาห์ส่งเสริมพระพุทธศาสนา เนื่องในเทศกาลอาสาฬหบูชาและเข้าพรรษา ประจำปี 2562 ว่า กรมการศาสนา ได้ร่วมกับหน่วยงานในสังกัดกระทรวงวัฒนธรรม ภาคเอกชน สภาวัฒนธรรมเขตกรุงเทพมหานคร องค์กรเครือข่ายเผยแพร่พุทธศาสนาในสถานศึกษา และชุมชนคุณธรรมที่เป็นเจ้าภาพนำเทียนพรรษาไปถวายยัง 10 วัดในกรุงเทพมหานคร อาทิ  วัดมหาธาตุยุวราชรังสฤษฎิ์ วัดพระราม 9 กาญจนาภิเษก วัดพระศรีมหาธาตุวรมหาวิหาร วัดอุทัยธาราม วัดลาดพร้าว เพื่อสืบสานประเพณีที่สืบเนื่องมาแต่โบราณ  ซึ่งเชื่อกันว่า การถวายเทียน หลอดไฟ เป็นการนำแสงสว่าง ความเจริญรุ่งเรืองมาสู่ชีวิต           ////เสียง////สำหรับการจัดงานปีนี้กำหนดจัดขึ้นทั่วประเทศไปจนถึงวันที่ 17 กรกฎาคม โดยเชิญชวนพุทธศาสนิกชนร่วมกันรักษาศีล ลด  ละ เลิกอบายมุขทุกประเภทตลอดพรรษา อาทิ พิธีเจริญพระพุทธมนต์หล่อเทียนพรรษา  พิธีทำบุญตักบาตร พิธีเจริญพระพุทธมนต์  แสดงพระธรรมเทศนา พิธีเวียนเทียน รวมถึงการเข้าร่วมกิจกรรมจิตอาสาเพื่อถวายเป็นพุทธบูชาและถวายเป็นพระราชกุศล